**ԱՄՓՈՓԱԹԵՐԹ**

**«Հայաստանի Հանրապետության ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 14-Ի N 1612-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **ՀՀ արդարադատության նախարարություն** | **03.06.2022թ.** |
| **№ 01/27.4/24263-2022** |
| «Հայաստանի Հանրապետության կառավարության 2019 թվականի նոյեմբերի 14-ի N 1612-Լ որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ նաև՝ Նախագիծ) վերաբերյալ հարկ ենք համարում ներկայացնել հետևյալ դիտողություններն ու առաջարկությունները.1. Նախագծի 1-ին կետի 1-ին ենթակետով առաջարկվում է ՀՀ կառավարության 2019 թվականի նոյեմբերի 14-ի N 1617-Լ որոշման վերնագրից և տեքստից, որոշման հավելվածի՝ վերնագրից, 3-րդ կետից և Ձև N 1-ի վերնագրից ու տեքստից հանել «պետական» բառը:Այս առումով նախևառաջ անդրադառնալով ներկայացված Նախագծի հիմնավորմանը՝ հարկ ենք համարում նշել, որ իրավական ակտի նախագծի հիմնավորման բովանդակությունն ունի առանցքային և կարևոր նշանակություն, հետևաբար իրավական ակտի հիմնավորման մեջ անհրաժեշտ է ներառել ***իրավական ակտի ընդունման անհրաժեշտությունը, ընթացիկ իրավիճակը, խնդիրները, տվյալ բնագավառում իրականացվող քաղաքականությունը, կարգավորման նպատակը, բնույթը և ակնկալվող արդյունքը***: Այնինչ, տվյալ պարագայում նախագծին կից ներկայացված հիմնավորումից հնարավոր չէ լիարժեք ձևով գնահատել ներկայացված կարգավորումների արդյունավետությունը, քանի որ Նախագծի հիմնավորման մեջ բացակայում են Նախագծի 1-ին կետի 1-ին ենթակետով առաջարկվող փոփոխությունների վերաբերյալ համապատասխան վերլուծությունները, ինչը, սակայն, կարևոր նշանակություն ունի Նախագծով ներկայացված առաջարկությունների հիմնավորվածությունը գնահատելու համար: Մասնավորապես, տվյալ պարագայում Նախագծին կից ներկայացված հիմնավորման մեջ պարզապես նշվել է, որ Նախագծով «պետական աջակցություն» բառակապակցությունից նախատեսվում է հանել «պետական» բառը, այնինչ այս առումով, գտնում ենք, որ Նախագծով առաջարկվող կարգավորումը լրացուցիչ հիմնավորման և պարզաբանման կարիք ունի՝ նկատի ունենալով նաև այն հանգամանքը, որ Հայաստանի Հանրապետության կառավարության 2019 թվականի նոյեմբերի 14-ի N 1612-Լ որոշման մեջ ուղղակիորեն նշվում է հիշյալ ոլորտում իրականացվող պետական քաղաքականության, և ըստ այդմ՝ նաև պետական աջակցության մասին:Բացի այդ, վերոգրյալի համատեքստում հարկ ենք համարում նշել, որ Նախագծով առաջարկվում է «պետական» բառը հանել միայն ՀՀ կառավարության 2019 թվականի նոյեմբերի 14-ի N 1612-Լ որոշման հավելվածի վերնագրից և 3-րդ կետից, մինչդեռ, այս առումով հարկ է նկատի ունենալ, որ որոշման հավելվածի մի շարք կարգավորումներում, օրինակ՝ 19-րդ, 25-րդ կետերում կիրառվում է «պետական աջակցություն» ձևակերպումը: | **Մասամբ է ընդունվել։**Նախագծով «պետական աջակցություն» բառակապակցությունից «պետական» բառի հանումը կապված է 2022 թվականի հունվարի 26-ի Ֆինանսատնտեսական նախարարական կոմիտեի նիստում հնչեցված առաջարկության հետ (N ԿԱ/24-2022 արձանագրություն, կետ 9), որի արդյունքում «պետական» բառը արդեն իսկ հանվել է ՀՀ Կառավարության 2019 թվականի ապրիլի 4-ի N 369-Լ որոշմամբ հաստատված «Փոքր և միջին «Խելացի» անասնաշենքերի կառուցման կամ վերակառուցման և դրանց տեխնոլոգիական ապահովման աջակցության», ՀՀ Կառավարության 2022 թվականի հունվարի 27-ի N 105-Լ որոշմամբ հաստատված «Հայաստանի Հանրապետությունում գյուղատնտեսական տեխնիկայի լիզինգի աջակցության», ՀՀ Կառավարության 2019 թվականի սեպտեմբերի 19-ի N 1305-Լ որոշմամբ հաստատված «Հայաստանի Հանրապետությունում 2019-2023 թվականների ոչխարաբուծության և այծաբուծության զարգացման աջակցության», ՀՀ Կառավարության 2018 թվականի հուլիսի 19-ի N 893-Լ որոշմամբ հաստատված «Հայաստանի Հանրապետությունում ագրոպարենային ոլորտի սարքավորումների լիզինգի աջակցության» ծրագրերից։ Բոլոր աջակցության ծրագրերի միանմանությունն ապահովելու նպատակով Նախագծով առաջարկվում է «պետական» բառը հանել նաև սույն ծրագրից։ Վերոնշյալ դիտարկումը ներառվել է հիմնավորման մեջ ։ Միաժամանակ հարկ է նշել, որ որոշման հավելվածի այլ կետերում (մասնավորապես 19-րդ և 25-րդ կետերում) «պետական» բառը կիրառվում է որպես բովանդակային ձևակերպում և այն հանելու անհրաժեշտությունը բացակայում է։  |
| Նախագծի հիմնավորման վերաբերյալ ներկայացված դիտարկումները վերաբերելի են նաև Նախագծի 2-րդ կետին, որով առաջարկվում է նախատեսել, որ նույն որոշումն ուժի մեջ է մտնում հրապարակմանը հաջորդող օրվանից և նույն որոշման 1-ին կետի 4-րդ ենթակետի դրույթները տարածվում են 2020 թվականի հունվարի 1-ից հետո ծագած հարաբերությունների վրա։Ամփոփելով վերոգրյալը՝ հարկ ենք համարում նշել, որ Նախագծով առաջարկվող կարգավորումները լրացուցիչ հիմնավորման և պարզաբանման կարիք ունի: | **Ընդունվել է։** |
| **ՀՀ տարածքային կառավարման և ենթակառուցվածքների նախարարություն** | **09.06.2022թ.** |
| **ԳՍ//14691-2022** |
| «Հայաստանի Հանրապետության կառավարության 2019 թվականի նոյեմբերի 14-ի N 1612-Լ որոշման մեջ փոփոխություններ կատարելու մասին» ՀՀ կառավարության որոշման նախագիծը քննարկվել է մարզպետարաններում և համայնքապետարաններում։Հայտնում ենք, որ նախագծի վերաբերյալ ՀՀ տարածքային կառավարման և ենթակառուցվածքների նախարարությունն առաջարկություններ և դիտողություններ չունի։ | **Ընդունվել է։** |
| **ՀՀ ֆինանսների նախարարություն** | **06.06.2022թ.** |
| **№ 01/8-1/10210-2022** |
| Ձեր 25.05.2022թ. N 01/7728-2022 գրությամբ ներկայացված «Հայաստանի Հանրապետության կառավարության 2019 թվականի նոյեմբերի 14-ի N 1612-Լ որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է Փոքր և միջին ջերմատնային տնտեսությունների ներդրման պետական աջակցության ծրագրում (այսուհետ՝ Ծրագիր) կատարել մի շարք փոփոխություններ (մասնավորապես՝ Ծրագրից հանել պետական բառը, Ծրագրին մասնակցելու հնարավորություն ընձեռել միայն անշարժ գույքի (հողի) սեփականության կամ կառուցապատման իրավունքի գրանցման վկայականի դեպքում, բացառելով անշարժ գույքի օգտագործման կամ վարձակալության իրավունքով մասնակցությունը (քանի որ ՀՀ-ում հողի վարձակալության կամ օգտագործման իրավունքով հողամասի վրա առանց կառուցապատման իրավունքի կառուցված անշարժ գույքի գրանցում չի իրականացվում), տնտեսավարողի հետ Ծրագրին մասնակցելու պայմանագրի կնքման համար սահմանել առավել իրատեսական ժամկետ, հստակեցնել սահմանված ժամկետում ջերմատունը շահագործման չհանձնելու դեպքում հարաբերությունները, կապալառուներին ներկայացվող պահանջները և Ծրագրում օգտագործվող իմաստով՝ «շահագործման հանձնում» եզրույթը), հայտնում ենք, որ առաջարկություններ չունենք: | **Ընդունվել է։** |
| Միաժամանակ հարկ է նշել, որ ՀՀ էկոնոմիկայի նախարարության կողմից (10.05.2022թ. N 01/6713-2022 գրություն) շրջանառվել էր «Հայաստանի Հանրապետության կառավարության 2019 թվականի նոյեմբերի 14-ի N 1612-Լ որոշումն ուժը կորցրած ճանաչելու մասին» ՀՀ կառավարության որոշման նախագիծը, որի հիմնավորման համաձայն նախագծի ընդունումը պայմանավորված էր Ծրագրի գործողության ժամանակահատվածում ի հայտ եկած խնդիրներով՝ կապված Ծրագրի արդյունավետության հետ: Մասնավորապես՝ Ծրագրով նախատեսված էր 2020-2022թթ. ընթացքում կառուցել տարեկան 90 հատ ջերմատուն՝ 11․7 հա ընդհանուր մակերեսով (ընդամենը 270 հատ ջերմատուն՝ 35.1 հա մակերեսով), սակայն Ծրագրի անցած ժամանակաշրջանի արդյունքային ցուցանիշների համաձայն Ծրագրի մեկնարկից՝ 2020թ. մինչև 2022թ. ապրիլի 1-ը շահագործման է հանձնվել ընդամենը 12 ջերմատուն (կնքվել է 37 պայմանագիր), փոխհատուցման գումարը կազմել է շուրջ 329.3 մլն դրամ՝ նախատեսված 1,675.0 մլն դրամի դիմաց։Ելնելով վերոգրյալից՝ լրացուցիչ բացահայտման կարիք ունի Նախագիծը ներկայիս բովանդակությամբ ներկայացնելու շարժառիթներն ու հանգամանքները:Միաժամանակ կարևորում ենք Ծրագրի իրականացման ընթացքի դանդաղեցման հետ կապված հավանական խնդիրների վերհանումը, որոնք որևէ կերպ խոչընդոտել են Ծրագրի արդյունավետ իրագործմանը՝ նպատակ ունենալով բացառել հետագա ծրագրերում նմանատիպ խնդիրների առաջացման ռիսկը:  | **Մասամբ է ընդունվել։**Նախագծի ներկայիս բովանդակությամբ ներկայացնելը պայմանավորված է այն հանգամանքով, որ Ծրագրի գործողության ժամկետը ավարտվում է 2022 թվականին, և Նախագծով հնարավորություն է ընձեռվում սահմանված ժամկետում ջերմատունը շահագործման չհանձնած շահառուներին մինչև ծրագրի գործողության ավարտը վերջացնել ջերմատան կառուցումը։ |
| **ՀՀ վարչապետի աշխատակազմ (Իրավաբանական և Ֆինանսատնտեսագիտական վարչություններ)** | **12.07.2022թ.** |
| **№ 02/16.20/22339-2022** |
| Նախագծի 2-րդ կետով հետադարձ ուժ է տրվում նախագծի 1-ին կետի 4-րդ ենթակետին, որի արդյունքում ստացվում է, որ շահառուների հետ արդեն իսկ կնքված պայմանագրերը պետք է փոփոխության ենթարկվեն։ Հաշվի առնելով ՀՀ քաղաքացիական օրենսգրքի 466-րդ հոդվածի 1-ին մասը, որի համաձայն՝ պայմանագրի փոփոխումը և լուծումը հնարավոր է կողմերի համաձայնությամբ, այդ պարագայում նախագծով առաջարկվող կարգավորումը խնդրահարույց է։ | **Մասամբ է ընդունվել։** Նախագծով առաջարկվող փոփոխությունը իրականացվում է ծրագրի շահառուների կողմից ներկայացված դիմումների հիման վրա։ Նախագծի փաթեթին կից ներկայացվում է 6 շահառուի համապատասխան դիմումները։ |
| 1. Հաշվի առնելով, որ Փոքր և միջին ջերմատնային տնտեսությունների ներդրման պետական ծրագիրն ընդունվել է 2019թ.-ին, իսկ կատարման վերջնաժամկետ է նախատեսվել մինչև 2022 թվականը, ուստի՝ ծանրակշիռ և բովանդակային հիմնավորման կարիք ունեն ծրագրում առաջարկվող փոփոխությունները, մասնավորապես դրանք՝ Ծրագրի գործողության ժամկետի ավարտման համար նախատեսված տարվա, այսինքն՝ 2022 թվականի ընթացքում անելը: Վերջինիցս առաջանում են նաև հետևյալ հարցադրումները՝ 2019-2022թթ.-ին ծրագրից բխող միջոցառումները և ծրագրի իրականացման արդյունքում ակնկալվող արդյունքներն ինչքանով են իրացվել (ապահովվել), ինչքանով են նախորդ՝ շուրջ 2 տարվա ընթացքում իրականացված քայլերն արդյունավետ եղել, և ինչու՞ են խնդիրները 2022թ.-ին ի հայտ եկել, որոնցով պայմանավորված էլ առաջարկվում են համապատասխան փոփոխություններ իրականացնել:
 | **Ընդունվել է։** |